  Наталья Тетерина «Мынам Удмуртие» ӵектослэн туспуктэмъёсын но видеосуредъёсын «Мынам Удмуртие – Сӥзьыл» вожвылъяськоназ 1 сюрс пала куриськонъёс вуизы, ивортэ ужрадлэн пресс-службаез. Туннэ нуналысен, 19-тӥ шуркынмонысен, конкурслэн быръён люкетэз кутске. 25-тӥ шуркынмонозь жюри тужгес устооссэ туспуктэмъёсты но видеосуредъёсты быръёз. Пусъём, туспуктэмъёсты куинь ӧръёсъя дунъялозы: инкуазь, кар но сӥзьыл портрет. Озьы ик «Дары осени» но «Лучше поездом» номинациосъя нимысьтыз кузьым сётозы. Вуэм видеосуредъёс пӧлысь «Мынам Удмуртие – Сӥзьыл» темая тужгес устозэ ужез быръёзы. Тодэ вайытом, «Мынам Удмуртие – Сӥзьыл» вожвылъяськонлы кутскон сётӥзы 1-тӥ коньывуонэ.  Ватсалом, нырысетӥяз «Мынам Удмуртие» фотоконкурсэ 1 сюрс 650 пала адямилэсь 10 сюрс котыр туспуктэм вуиз вал.   Тегъёс: Ижкар Удмуртия Мерлык инкуазь сӥзьыл туспуктэм видео  